*Projekts*

2017.gada \_\_\_.\_\_\_\_\_\_\_\_\_\_ Noteikumi Nr.\_\_\_

Rīgā (prot. Nr.\_\_ \_\_.§)

**Noteikumi par valsts nodevu par vīzas, uzturēšanās atļaujas vai Eiropas Savienības pastāvīgā iedzīvotāja statusa Latvijas Republikā pieprasīšanai nepieciešamo dokumentu izskatīšanu un ar to saistītajiem pakalpojumiem**

*Izdoti saskaņā ar*[*Imigrācijas likuma*](https://likumi.lv/ta/id/68522-imigracijas-likums)[*6.pantu*](https://likumi.lv/ta/id/68522-imigracijas-likums#p6)*un likuma "Par Eiropas Savienības pastāvīgā iedzīvotāja statusu   
Latvijas Republikā"*[*4.panta*](https://likumi.lv/ta/id/139372-par-eiropas-savienibas-pastaviga-iedzivotaja-statusu-latvijas-republika#p4)*otro daļu*

1. Noteikumi nosaka:
   1. valsts nodevas likmes par ilgtermiņa vīzas vai uzturēšanās atļaujas pieprasīšanai nepieciešamo dokumentu izskatīšanu un ar to saistītajiem pakalpojumiem un personu kategorijas, kuras ir atbrīvotas no valsts nodevas samaksas vai kurām, pieprasot vienotu vīzu, piemēro samazinātu valsts nodevas likmi;
   2. valsts nodevas likmes par Eiropas Savienības pastāvīgā iedzīvotāja statusa Latvijas Republikā pieprasīšanai nepieciešamo dokumentu izskatīšanu;
   3. valsts nodevas samaksas kārtību.

2. Valsts nodevas likmes par ilgtermiņa vīzas pieprasīšanai nepieciešamo dokumentu izskatīšanu ir šādas:

2.1. 60 *euro*;

2.2. par pieteikuma izskatīšanu, kas iesniegts mazāk nekā trīs darbdienas pirms likumīgā uzturēšanās termiņa Latvijas Republikā beigām – 120 *euro*.

3. Valsts nodevas likmes par ielūguma apstiprināšanu vīzas pieprasīšanai ir šādas:

3.1. par iesniegto pieprasījumu ielūguma apstiprināšanai – 10 *euro*;

3.2. par pieprasījumu ielūguma apstiprināšanai, kas iesniegts elektroniski, izmantojot valsts pārvaldes pakalpojumu portālā www.latvija.lv pieejamo speciālo tiešsaistes formu – 5 *euro*;

3.3. papildus šo noteikumu 3.1. vai 3.2.apakšpunktā minētajai valsts nodevas likmei – par katru ielūguma pieprasījumā iekļauto personu, kas vecāka par sešiem gadiem, – 4 *euro*;

3.4. papildus šo noteikumu 3.1. vai 3.2.apakšpunktā minētajai valsts nodevas likmei – par katru ielūguma pieprasījumā iekļauto bērnu līdz sešu gadu vecumam – 2 *euro*;

3.5. papildus šo noteikumu 3.1., 3.2. un 3.3.apakšpunktā minētajai valsts nodevas likmei – par katru ielūdzamās personas tiesību uz nodarbinātību pieprasījumu – 55 *euro*.

4. Valsts nodevas likme par katru precizējumu ielūguma pieprasījumā iekļautajā informācijā, kas veikts saskaņā ar uzaicinātāja pieprasījumu, – 6 *euro*.

5. Valsts nodevas likmes par uzturēšanās atļaujas pieprasīšanai nepieciešamo dokumentu izskatīšanu ir šādas:

5.1. termiņuzturēšanās atļaujas pieprasīšanai iesniegto dokumentu izskatīšana:

5.1.1. 30 dienu laikā – 100 *euro*;

5.1.2. 10 darbdienu laikā – 200 *euro*;

5.1.3. piecu darbdienu laikā – 400 *euro*;

5.2. Eiropas Savienības zilās kartes pieprasīšanai iesniegto dokumentu izskatīšana:

5.2.1. 10 darbdienu laikā – 100 *euro*;

5.2.2. piecu darbdienu laikā – 200 *euro*;

5.3. termiņuzturēšanās atļaujas pieprasīšanai iesniegto dokumentu izskatīšana Latvijas pilsoņa, Latvijas nepilsoņa un pastāvīgās uzturēšanās atļauju saņēmuša ārzemnieka laulātajam, viņa nepilngadīgajam bērnam vai aizbildnībā vai aizgādnībā esošajai personai, kā arī akreditētas izglītības iestādes audzēknim vai pilna mācību laika studentam:

5.3.1. 30 dienu laikā – 70 *euro*;

5.3.2. 10 darbdienu laikā – 200 *euro*;

5.3.3. piecu darbdienu laikā – 400 *euro*;

5.4. termiņuzturēšanās atļaujas pieprasīšanai iesniegto dokumentu izskatīšana alternatīvo statusu saņēmušam ārzemniekam, viņa ģimenes locekļiem ģimenes atkalapvienošanās gadījumā vai ārzemniekam, kurš pieprasa termiņuzturēšanās atļauju saskaņā ar [Imigrācijas likuma](https://likumi.lv/ta/id/68522-imigracijas-likums) [23.panta](https://likumi.lv/ta/id/68522-imigracijas-likums#p23) pirmās daļas 27.punktu:

5.4.1. 30 dienu laikā – 20 *euro*;

5.4.2. 10 darbdienu laikā – 40 *euro*;

5.4.3. piecu darbdienu laikā – 80 *euro*;

5.5. termiņuzturēšanās atļaujas pieprasīšanai iesniegto dokumentu izskatīšana ārzemniekam, kurš pieprasa termiņuzturēšanās atļauju saskaņā ar [Imigrācijas likuma](https://likumi.lv/ta/id/68522-imigracijas-likums) [23.panta](https://likumi.lv/ta/id/68522-imigracijas-likums#p23) pirmās daļas 28., 29., 30. vai 31. punktu, un viņa ģimenes loceklim:

5.5.1. 30 dienu laikā – 150 *euro*;

5.5.2. 10 darbdienu laikā – 300 *euro*;

5.5.3. piecu darbdienu laikā – 450 *euro*;

5.6. termiņuzturēšanās atļaujas pieprasīšanai iesniegto dokumentu izskatīšana saskaņā ar [Imigrācijas likuma](https://likumi.lv/ta/id/68522-imigracijas-likums) [33.panta](https://likumi.lv/ta/id/68522-imigracijas-likums#p33) pirmās daļas 2.punktu:

5.6.1. 90 dienu laikā – 150 *euro*;

5.6.2. 45 dienu laikā – 300 *euro*;

5.6.3. 10 darbdienu laikā – 450 *euro*;

5.7. Eiropas Savienības pastāvīgā iedzīvotāja statusa Latvijas Republikā pieprasīšanai iesniegto dokumentu izskatīšana:

5.7.1. 90 dienu laikā – 100 *euro*;

5.7.2. 45 dienu laikā – 200 *euro*;

5.7.3. 10 darbdienu laikā – 400 *euro*;

5.8. pastāvīgās uzturēšanās atļaujas pieprasīšanai iesniegto dokumentu izskatīšana:

5.8.1. 30 dienu laikā – 100 *euro*;

5.8.2. 10 darbdienu laikā – 200 *euro*;

5.9. pastāvīgās uzturēšanās atļaujas pieprasīšanai iesniegto dokumentu izskatīšana ārzemniekam, kurš ir Latvijas pilsoņa, Latvijas nepilsoņa vai pastāvīgās uzturēšanās atļauju saņēmuša ārzemnieka nepilngadīgs bērns vai pirms citas valsts pilsonības iegūšanas ir bijis Latvijas pilsonis vai Latvijas nepilsonis vai Eiropas Savienības pastāvīgā iedzīvotāja statusa Latvijas Republikā pieprasīšanai iesniegto dokumentu izskatīšana Latvijas nepilsonim:

5.9.1. 30 dienu laikā – 50 *euro*;

5.9.2. 10 darbdienu laikā – 200 *euro*;

5.10. pastāvīgās uzturēšanās atļaujas pieprasīšanai iesniegto dokumentu izskatīšana bēgļa statusu ieguvušam ārzemniekam un viņa ģimenes locekļiem ģimenes atkalapvienošanās gadījumā:

5.10.1. 30 dienu laikā – 70 *euro*;

5.10.2. 10 darbdienu laikā – 140 *euro*;

5.10.3. piecu darbdienu laikā – 210 *euro*;

5.11. Eiropas Savienības pastāvīgā iedzīvotāja statusa Latvijas Republikā pieprasīšanai iesniegto dokumentu izskatīšana ārzemniekam, kurš pirms citas valsts pilsonības iegūšanas ir bijis Latvijas pilsonis vai Latvijas nepilsonis, vai ārzemniekam, kurš uzturas Latvijas Republikā ar derīgu pastāvīgās uzturēšanās atļauju:

5.11.1. 90 dienu laikā – 70 *euro*;

5.11.2. 45 dienu laikā – 140 *euro*;

5.11.3. 10 darbdienu laikā – 210 *euro*;

5.12. uzturēšanās atļaujas izsniegšana, ja iepriekšējā uzturēšanās atļauja nozaudēta vai bojāta, vai mainījušies tajā iekļautie dati – 15 *euro*.

6. Valsts nodevas likmes par uzturēšanās atļaujas reģistrēšanu ir šādas:

6.1. par termiņuzturēšanās atļaujas reģistrācijai iesniegto dokumentu izskatīšanu:

6.1.1. 30 dienu laikā – 45 *euro*;

6.1.2. 10 darbdienu laikā – 90 *euro*;

6.1.3. piecu darbdienu laikā – 180 *euro*;

6.2. par termiņuzturēšanās atļaujas, kas izsniegta saskaņā ar [Imigrācijas likuma](https://likumi.lv/ta/id/68522-imigracijas-likums) [23.panta](https://likumi.lv/ta/id/68522-imigracijas-likums#p23) pirmās daļas 28., 29. vai 30.punktu, reģistrācijai iesniegto dokumentu izskatīšanu ārzemniekam un viņa ģimenes locekļiem:

6.2.1. 30 dienu laikā – 70 *euro*;

6.2.2. 10 darbdienu laikā – 140 *euro*;

6.2.3. piecu darbdienu laikā – 210 *euro*;

6.3. par pastāvīgās uzturēšanās atļaujas reģistrēšanai iesniegto dokumentu izskatīšanu:

6.3.1. 30 dienu laikā – 35 *euro*;

6.3.2. 10 darbdienu laikā – 90 *euro*;

6.3.3. piecu darbdienu laikā – 140 *euro*.

7. Valsts nodevas likmes par izsaukuma apstiprināšanu uzturēšanās atļaujas pieprasīšanai vai reģistrēšanai ir šādas:

7.1. par iesniegto pieprasījumu izsaukuma apstiprināšanai – 10 *euro*;

7.2. par pieprasījumu izsaukuma apstiprināšanai, kas iesniegts elektroniski, izmantojot valsts pārvaldes pakalpojumu portālā www.latvija.lv pieejamo speciālo tiešsaistes formu – 5 *euro*;

7.3. papildus šo noteikumu 7.1. vai 7.2.apakšpunktā minētajai valsts nodevas likmei – par katru izsaukuma pieprasījumā iekļauto personu, kas vecāka par sešiem gadiem, – 4 *euro*;

7.4. papildus šo noteikumu 7.1. vai 7.2.apakšpunktā minētajai valsts nodevas likmei – par katru izsaukuma pieprasījumā iekļauto bērnu līdz sešu gadu vecumam – 2 *euro*;

7.5. papildus šo noteikumu 7.1., 7.2. un 7.3.apakšpunktā minētajai valsts nodevas likmei – par katru uzaicināmās personas tiesību uz nodarbinātību pieprasījumu – 55 *euro*.

8. Valsts nodevas likme par katru precizējumu izsaukuma pieprasījumā iekļautajā informācijā, kas veikts saskaņā ar uzaicinātāja pieprasījumu, – 6 *euro*.

9. Valsts nodeva par papildu tiesību uz nodarbinātību piešķiršanu vai esošo tiesību uz nodarbinātību precizēšanu – 20 *euro.*

10. Valsts nodevu maksā pirms attiecīgo dokumentu iesniegšanas, un to ieskaita valsts budžetā. Maksājumus valsts budžetā veic, izmantojot šādus maksājuma pakalpojumu veidus:

10.1. Latvijas Republikas diplomātiskajā un konsulārajā pārstāvniecībā ārvalstī (turpmāk – pārstāvniecība) ar maksājumu karti maksājumu karšu pieņemšanas terminālī vai citā alternatīvā sistēmā (ja Ārlietu ministrija vai starpniekinstitūcija to tehniski nodrošina), vai, ja tas nav iespējams rezidences valsts norēķinu specifikas dēļ, izmantojot citus maksājumu veidus atbilstoši Ārlietu ministrijas noteiktajam;

10.2. ar maksājumu pakalpojumu sniedzēja starpniecību, kuram ir tiesības sniegt maksājumu pakalpojumus [Maksājumu pakalpojumu un elektroniskās naudas likuma](https://likumi.lv/ta/id/206634-maksajumu-pakalpojumu-un-elektroniskas-naudas-likums) izpratnē;

10.3. izmantojot tiešsaistes maksājuma iespējas, ja uzaicinātājs šo noteikumu 3.1. vai 7.1.apakšpunktā minēto pieprasījumu iesniedz elektroniski, izmantojot valsts pārvaldes pakalpojumu portālā www.latvija.lv pieejamo speciālo tiešsaistes formu;

10.4. Pilsonības un migrācijas lietu pārvaldē (turpmāk – pārvalde) ar maksājumu karti maksājumu karšu pieņemšanas terminālī vai citā alternatīvā sistēmā (ja pārvalde vai starpniekinstitūcija to tehniski nodrošina).

11. Personu kategorijas, kuras atbrīvotas no valsts nodevas samaksas:

11.1. ārzemnieks un viņa uzaicinātājs, ja atbrīvošana no valsts nodevas samaksas atbilst Latvijas Republikai saistošajiem starptautiskajiem līgumiem;

11.2. ārzemnieks un viņa uzaicinātājs, ja ārzemnieka ieceļošana un uzturēšanās Latvijas Republikā atbilst Latvijas valsts interesēm;

11.3. ārzemnieks, kurš pieprasa vīzu ar atzīmi "diplomātiskā vīza" vai "dienesta vīza";

11.4. ārzemnieks, kurš pieprasa vīzu, un tas ir saistīts ar humāniem apsvērumiem;

11.5. Latvijas pilsonis – par izsaukuma apstiprināšanu viņa laulātajam, nepilngadīgajam (arī aizbildnībā esošajam) bērnam un viņa vai laulātā aizgādnībā esošajām personām;

11.6. Latvijas pilsoņa ģimenes loceklis, kurš kopā ar Latvijas pilsoni pārceļas uz Latvijas Republiku no citas Eiropas Savienības dalībvalsts, Eiropas Ekonomikas zonas valsts vai Šveices Konfederācijas, – par vīzas pieprasīšanai nepieciešamo dokumentu izskatīšanu, kā arī šo noteikumu [5.](https://likumi.lv/doc.php?id=260857#p5)un [6.punktā](https://likumi.lv/doc.php?id=260857#p6) minētajos gadījumos;

11.7. repatriants, ja viņš izceļojis no Latvijas Republikas līdz 1990.gada 4.maijam vai dzimis ārvalstīs, vai izceļojis no Latvijas pēc 1990.gada 4.maija un izceļošanas brīdī bijis nepilngadīgs, kā arī viņa ģimenes loceklis, ja viņš ieceļo [Repatriācijas likumā](https://likumi.lv/ta/id/37187-repatriacijas-likums) noteiktajā kārtībā, – par vīzas pieprasīšanai nepieciešamo dokumentu izskatīšanu, kā arī šo noteikumu 5.8.1., 5.9.1. un 6.3.1.apakšpunktā minētajos gadījumos;

11.8. bērns līdz 16 gadu vecumam – šo noteikumu [2.punktā](https://likumi.lv/doc.php?id=260857#p2), 5.4.1., 5.9.1., 5.10.1. un 6.3.1.apakšpunktā minētajos gadījumos, izņemot gadījumu, ja atbilstoši 5.9.1.apakšpunktā noteiktajam bērns līdz 16 gadu vecumam, kurš ir Latvijas nepilsonis, pieprasa Eiropas Savienības pastāvīgā iedzīvotāja statusu Latvijas Republikā;

11.9. Valgā pastāvīgi dzīvojošs ārzemnieks, kas ceļo ar Igaunijas ārzemnieka pasi un ir Valkā pastāvīgi dzīvojoša Latvijas pilsoņa vai Latvijas nepilsoņa ģimenes loceklis, – šo noteikumu [5.](https://likumi.lv/doc.php?id=260857#p5.2)3.[1.](https://likumi.lv/doc.php?id=260857#p1), [5.](https://likumi.lv/doc.php?id=260857#p5.6)8.[1.](https://likumi.lv/doc.php?id=260857#p1), [6.1](https://likumi.lv/doc.php?id=260857#p6.1).[1.](https://likumi.lv/doc.php?id=260857#p1), [6.3](https://likumi.lv/doc.php?id=260857#p6.3).[1.](https://likumi.lv/doc.php?id=260857#p1)apakšpunktā un [7.punktā](https://likumi.lv/doc.php?id=260857#p7) minētajos gadījumos;

11.10. latvietis vai lībietis (līvs), vai persona, kurai vismaz viens no vecākiem ir Latvijas pilsonis, kā arī viņa laulātais un viņa vai laulātā nepilngadīgie bērni – par vīzas pieprasīšanai nepieciešamo dokumentu izskatīšanu;

11.11. ārzemnieks, kurš ieguvis bēgļa vai alternatīvo statusu Latvijas Republikā, – šo noteikumu 5.4., 5.10., 5.12. un 6.3.apakšpunktā minētajos gadījumos;

11.12. ārzemnieks, kuram Latvijas Republikā piešķirta pagaidu aizsardzība, – šo noteikumu 5.1. un 5.12.apakšpunktā minētajos gadījumos;

11.13. ārzemnieks, kuram saskaņā ar normatīvajiem aktiem par personas atzīšanu par cilvēku tirdzniecības upuri piešķirts cilvēku tirdzniecības upura statuss, – šo noteikumu 5.1., 5.12. un 6.1.apakšpunktā minētajos gadījumos;

11.14. Latvijas Republikas valsts tiešās pārvaldes iestāde, pašvaldības dome vai tiesa – šo noteikumu [3.](https://likumi.lv/doc.php?id=260857#p3)un [7.punktā](https://likumi.lv/doc.php?id=260857#p7) minētajos gadījumos;

11.15. ārzemnieks, kurš sniedz palīdzību Latvijas Republikas valsts vai pašvaldību institūcijām, un viņa ģimenes loceklis – šo noteikumu [2.punktā](https://likumi.lv/doc.php?id=260857#p2), 5.1.1. un 6.1.1.apakšpunktā minētajos gadījumos;

11.16. ārzemnieks, kurš Latvijas Republikā uzturas sakarā ar zinātnisko sadarbību, viņa ģimenes loceklis un uzaicinātājs – šo noteikumu [2.](https://likumi.lv/doc.php?id=260857#p2)un [3.punktā](https://likumi.lv/doc.php?id=260857#p3), 5.1.1., 6.1.1.apakšpunktā un 7.punktā minētajos gadījumos;

11.17. Latvijas Republikas akreditētas izglītības iestādes izglītojamais, kurš ierodas mācīties Latvijas Republikā saskaņā ar apmaiņas programmu, un viņa uzaicinātājs – šo noteikumu [2.](https://likumi.lv/doc.php?id=260857#p2)un [3.punktā](https://likumi.lv/doc.php?id=260857#p3), 5.3.1., 5.12., 6.1.1.apakšpunktā un 7.punktā minētajos gadījumos;

11.18. pedagogs, kurš strādā privātajā izglītības iestādē "Latvijas Starptautiskā skola" (privātās izglītības iestādes "Latvijas Starptautiskā skola" darbību nodrošina Latvijas Republikas valdības un Amerikas Savienoto Valstu valdības līgums), viņa ģimenes loceklis un viņu uzaicinātājs – šo noteikumu [5.1](https://likumi.lv/doc.php?id=260857#p5.1).[1.](https://likumi.lv/doc.php?id=260857#p1), [6.1](https://likumi.lv/doc.php?id=260857#p6.1).[1.](https://likumi.lv/doc.php?id=260857#p1)apakšpunktā un [7.punktā](https://likumi.lv/doc.php?id=260857#p7) minētajos gadījumos;

11.19. Latvijas Republikas akreditētas izglītības iestādes pedagogs, viņa ģimenes loceklis un uzaicinātājs – šo noteikumu [2.](https://likumi.lv/doc.php?id=260857#p2)un [3.punktā](https://likumi.lv/doc.php?id=260857#p3), 5.1.1., 6.1.1.apakšpunktā un 7.punktā minētajos gadījumos;

11.20. ārzemnieks, kurš iestājies klosterī, – šo noteikumu [5.1](https://likumi.lv/doc.php?id=260857#p5.1).[1.](https://likumi.lv/doc.php?id=260857#p1), [6.1](https://likumi.lv/doc.php?id=260857#p6.1).[1.](https://likumi.lv/doc.php?id=260857#p1)apakšpunktā un [7.punktā](https://likumi.lv/doc.php?id=260857#p7) minētajos gadījumos;

11.21. ārzemnieka uzaicinātājs – šo noteikumu 3.5. un 7.5.apakšpunktā un 9.punktā minētajos gadījumos, ja viņš iesniedz ielūguma vai izsaukuma pieprasījumu vai iesniegumu par papildu tiesību uz nodarbinātību pieprasīšanu vai piešķirto tiesību uz nodarbinātību precizēšanu ārzemniekam, kurš pieprasīs vai uzturas Latvijas Republikā ar vīzu vai uzturēšanās atļauju kā:

11.21.1. radošo vai izpildītājmākslu mākslinieks vai izrāžu (koncertu) nodrošināšanā iesaistīts administratīvais vai tehniskais darbinieks vai kā vadītājs no valsts budžeta vai pašvaldības finansētā kultūras iestādē;

11.21.2. vērtētājs, kurš novērtē, akreditē un uzrauga laboratorijas, sertificēšanas un inspicēšanas institūcijas;

11.21.3. izglītības iestādes audzēknis vai students, kurš ieradīsies Latvijas Republikā mācību praksē vai stažēties kādā Latvijas Republikas akreditētā izglītības iestādē vai komercreģistrā reģistrētā komercsabiedrībā un prakse vai stažēšanās ir saistīta ar darba tiesiskajām attiecībām;

11.21.4. konsultants (eksperts), kurš sniedz palīdzību valsts vai pašvaldības iestādei, vai persona, kura palīdz īstenot tādu starptautisku līgumu vai projektu, kura dalībvalsts ir Latvijas Republika;

11.21.5. komercreģistrā reģistrēts valdes vai padomes loceklis, prokūrists, administrators, likvidators vai personālsabiedrības biedrs, kuram ir tiesības pārstāvēt personālsabiedrību, vai persona, kura pilnvarota pārstāvēt komersantu (ārvalsts komersantu) darbībās, kas saistītas ar filiāli;

11.21.6. sporta treneris;

11.21.7. profesionāls sportists pēc sporta kluba uzaicinājuma;

11.21.8. persona, kura tiks nodarbināta atbilstoši speciālo ekonomisko zonu darbību reglamentējošiem normatīvajiem aktiem;

11.22. ārzemnieka uzaicinātājs – šo noteikumu 3.1., 3.2., 3.3., 7.1., 7.2. un 7.3.apakšpunktā minētajos gadījumos, ja viņš iesniedz ielūguma vai izsaukuma pieprasījumu ārzemniekam, kurš Latvijas Republikā saņēmis vīzu vai uzturēšanās atļauju un vēlas saņemt papildu tiesības uz nodarbinātību;

11.23. Latvijas Republikā akreditētas augstākās izglītības iestādes pilna laika students, kurš uzņemts studijām maģistra vai doktora programmā vai studiju programmā, kuras noslēgumā students iegūst maģistra grādam pielīdzinātu grādu, un viņa uzaicinātājs – šo noteikumu [2.](https://likumi.lv/doc.php?id=260857#p2)un [3.punktā](https://likumi.lv/doc.php?id=260857#p3), 5.3.1., 6.1.1.apakšpunktā un 7.punktā minētajos gadījumos.

12. Samazinātā valsts nodevas likme par vienotas vīzas pieprasīšanai nepieciešamo dokumentu izskatīšanu ir 35 *euro*, un to piemēro atsevišķos gadījumos, lai sekmētu kultūras, sporta, ārpolitikas un attīstības politikas interešu īstenošanu vai veicinātu citu sabiedrības interesēm svarīgu jomu attīstību.

13. Šo noteikumu 11.2.apakšpunktā minētajā gadījumā lēmumu par atbrīvošanu no valsts nodevas samaksas un šo noteikumu [12.punktā](https://likumi.lv/doc.php?id=260857#p11) minētajā gadījumā lēmumu par samazinātās valsts nodevas likmes piemērošanu pieņem pārvaldes priekšnieks, Valsts robežsardzes priekšnieks, Ārlietu ministrijas Konsulārā departamenta direktors vai viņu pilnvarotas amatpersonas.

14. Atzīt par spēku zaudējušiem Ministru kabineta 2013.gada 1.oktobra noteikumus Nr.1034 "Noteikumi par valsts nodevu par vīzas, uzturēšanās atļaujas vai Eiropas Savienības pastāvīgā iedzīvotāja statusa Latvijas Republikā pieprasīšanai nepieciešamo dokumentu izskatīšanu un ar to saistītajiem pakalpojumiem" (Latvijas Vēstnesis, 2013, 200.nr.; 2014, 255.nr.; 2017, 84.nr.).

15. Noteikumi stājas spēkā 2018.gada 1.janvārī.

Ministru prezidents Māris Kučinskis   
  
Iekšlietu ministrs Rihards Kozlovskis

Briede, 67219546

[ilze.briede@pmlp.gov.lv](mailto:ilze.briede@pmlp.gov.lv)